CELEX: 52008PC0625
Language: mt
Date: 2008-10-09
Title: Proposta għal deċiżjoni tal-Kunsill dwar l-iffirmar, f'isem il-Komunità Ewropea, tal-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku

Avviż Legali Importanti

|

52008PC0625

Proposta għal deċiżjoni tal-Kunsill dwar l-iffirmar, f'isem il-Komunità Ewropea, tal-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku  /* KUMM/2008/0625 finali */  

	[pic] | KUMMISSJONI TAL-KOMUNITAJIET EWROPEJ |Brussel 9.10.2008KUMM(2008)625 finaliProposta għalDEĊIŻJONI TAL-KUNSILLdwar l-iffirmar, f'isem il-Komunità Ewropea, tal-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-AtlantikuMEMORANDUM TA’ SPJEGAZZJONI1. Il-Komunità Ewropea hija parti fi ftehimiet reġjonali dwar it-tniġġis aċċidentali tal-baħar, bħalma huma l-Ftehim ta' Bonn, il-Konvenzjoni ta' Barċellona u l-Konvenzjoni ta' Ħelsinki, li jiffaċilitaw l-assistenza reċiproka u l-kooperazzjoni bejn l-Istati Membri f'dan il-qasam fl-Ibħra tat-Tramuntana, tal-Mediterran u tal-Baltiku. Wara li t-tanker Aragon ikkawża tniġġis kbir taż-żejt 'il barra mill-kosta ta' Madeira fl-1990, il-Portugall ta bidu għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku(il-Ftehim ta' Liżbona), li joħloq mekkaniżmu sabiex jiżgura l-kooperazzjoni bejn il-Partijiet Kontraenti f'każ ta' inċidenti ta' tniġġis, u jobbligahom iwaqqfu u jimplimentaw strutturi u pjani ta' emerġenza għalihom stess. Dan japplika għar-reġjun tal-Grigal tal-Oċean Atlantiku, definit mill-konfini esterna taż-Żona Ekonomika Esklussiva ta' kull Stat Kontraenti, u mill-konfini ta' ftehimiet reġjonali ieħor bħalma huwa l-Ftehim għall-kooperazzjoni fit-trattament tat-tniġġis tal-Baħar tat-Tramuntana minħabba ż-żejt u sustanzi ta’ ħsara oħra (Il-Ftehim ta' Bonn) u l-Konvenzjoni għall-ħarsien mit-tniġġis tal-Baħar Mediterran (il-Konvenzjoni ta' Barċellona).2. Il-Ftehim ta' Liżbona ġie ffirmat fis-17 ta' Ottubru 1990 mill-Portugall, Spanja, Franza, il-Marokk u l-Komunità Ewropea. Għalkemm wara rratifikawh il-Portugall, Franza u l-Komunità Ewropea, tilwima politika dwar il-fruntieri fis-Saħara tal-Punent żammet lil Spanja u lill-Marokk milli jirratifikaw il-Ftehim minħabba Artikolu 3(c) fuq l-ambitu ġeografiku tal-Ftehim, li jistipula: "lejn in-Nofsinhar tal-limitu tan-Nofsinhar tal-ilmijiet koperti mis-sovranità jew mill-ġurisdizzjoni tar-Renju tal-Marokk."3. Wara li ntlaħaq ftehim fuq Protokoll Addizzjonali li jemenda l-Artikolu 3(c) tal-Ftehim ta' Liżbona, il-Protokoll ġie ffirmat mill-Portugall, Spanja, Franza u l-Marokk fl-20 ta' Mejju 2008 f'Liżbona. Il-Komunità ġiet mistiedna tiffirma l-Protokoll flimkien ma' partijiet kontraenti oħra.Fid-dawl ta' dan ta' hawn fuq huwa xieraq għall-Komunità li tiffirma, suġġett għall-konklużjoni sussegwenti, il-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku.Proposta għalDEĊIŻJONI TAL-KUNSILLdwar l-iffirmar, f'isem il-Komunità Ewropea, tal-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-AtlantikuIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 175(1), flimkien mal-ewwel sentenza tal-ewwel subparagrafu tal-Artikolu 300(2) tiegħu,Wara li kkunsidra l-proposta mill-Kummissjoni[1]Billi:1.  Il-Komunità hija Parti fil-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku(il-Ftehim ta' Liżbona)[2]2.  Tilwima politika fuq il-fruntieri fis-Saħara tal-Punent żammet lil Spanja u lill-Marokk milli jirratifikaw il-Ftehim ta' Liżbona. Din it-tilwima issa ġiet solvuta permezz tal-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantikul li jimmodifika l-Artikolu 3(c) tal-Ftehim ta' Liżbona;3.  Huwa xieraq li l-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku jiġi ffirmat, f'isem il-Komunità, suġġett għall-konklużjoni sussegwenti,IDDEĊIEDA KIF ĠEJ:Artikolu UnikuIl-President tal-Kunsill huwa awtorizzat li jaħtar il-persuna jew persuni li għandha/hom l-awtorità li tiffirma/jiffirmaw f'isem il-Komunità, suġġett għall-konklużjoni sussegwenti, il-Protokoll Addizzjonali għall-Ftehim ta' Kooperazzjoni għall-Ħarsien mit-Tniġġis tax-Xtut u l-Ibħra fil-Grigal tal-Atlantiku, u li jagħtihom is-setgħa meħtieġa għal dak il-għan.Magħmul fi Brussell,Għall-KunsillIl-President [1] ĠU C[2] Id-Deċiżjoni tal-Kunsill 93/550/KEE 20 10 1993